د افغانی سرې میاشتې ټولنې عمومی رئیس الحاج مولوی مطیع الحق خالص په ننګرهار ولایت کې د ولایتی مجامع پرانېسته وکړه. نن د چهارشنبې ورځ ده او د روان ۱۴۴۴ سپوږمیز کال د شوال المکرم د میاشتې ۱۳ مه نېټه ده ، چې د ۱۴۰۲ لمریز کال د ثور د میاشتې له ۱۳ مې نېټې سره سمون خوری. په ننګرهار ولایت کې د افغانی سرې میاشتې ټولنې ملی کېدل، د خلکو او سرې میاشتې ترمنځ د اړیکو پیاوړې کېدلو په موخه د ننګرهار ولایت مرکز جلال اباد ښار د ناحیو او ۲۲ ولسوالیو په سطحه ولایتی مجامع رامنځته شوه. په همدې موخه د جلال اباد ښار د سپینی ماڼۍ د غونډو په تالار کې پرانېست غونډه جوړه شوې چې د افغانی سرې میاشتې ټولنې عمومی رئیس مولوی صاحب مطیع الحق خالص، د داخلې پلټنې رئیس مولوی محمد نسیم احمدی، د اطلاعاتو او نشراتو رئیس عرفان الله شرفزوی، د مجامع ولایتی رئیس مولوی محمد طیب مبارک، دافغانی سرې میاشتې ټولنې سکتر جنرال معاون مولوی صاحب ثناء الحق ،د لغمان ولایت د سرې میاشتې نمایندګۍ رئیس مولوی صاحب ولی الله وقار ، د ننګرهار ولایت د سرې میاشتې نمایندګۍ رئیس میا صاحب نجم الدین هلال، د ختځ زون علیاتی آمر عصمت الله کمالی،د ننګرهار مرستون آمر احسان الله ممله وال د ولایتی مجامع ۱۳۷ تنه غړو او رضاکارانو ګډون درلود. غونډه د قاری صاحب مصباح الله له لوری د کلام الله مجید د مبارکو ایتونو په تلاوت سره پیل شوه ،ورپسې د ننګرهار ولایت د سرې میاشتې نمایندګۍ رئیس میا صاحب نجم الدین هلال میلمنو ته د ښه راغلاست ویلو ترڅنګ د ننګرهار نمایندګۍ په فعالیتونو رڼا واچوله، او د افغانی سرې میاشتې ټولنې له عمومی رئیس (خالص) صاحب څخه یې مننه وکړه، چې په ننګرهار ولایت کې د ولایتی مجامع پرنېست غونډه کې یې شرکت کړی ،د میا صاحب له هر اړهیز وینا څخه وروسته؛ د افغانی سرې میاشتې ټولنې عمومی سرپرست رئیس الحاج مولوی مطیع الحق خالص وینا وکړه نوموړی وویل: مونږ په یوه پریوتې ،مظلومه،او بېوزله ټولنه کې ژوند کوو، ددې ټولنې وګړی زمونږ او ستاسې همکارۍ ته ضرورت لری، په همدې اساس ما خپل دنیوی او اخروی مسؤلیت تاسې ؛ د ولس نماینده ګانو سره شریک کړ، تاسې به مونږ سره په دې برخه کې همکاری کوئ ، د ولس غږ به تر مونږ او زمونږ غږ به تر ولسونو رسوئ، له تاسې مو هیله ده چې ملی ټولنې ته رضاکاران ورکړئ، تر څو د ولس او سرې میاشتې تر منځ واټن ختم شی،او د سرې میاشتې خیریه کړنې ولس ته په اسانۍ ورسیږی، د ټولنې (افغانی سرې میاشتې) د روازې ستاسو (ولسونو)په مخ همېشه خلاصې دی. د سرپرست رئیس (خالص) صاحب څخه ورسته د سرې میاشتې ټولنې د داخلی پلټنې رئیس مولوی صاحب محمد نسیم احمدی هم وینا وکړه ، نوموړی په خپلو خبرو کې مونږ د مشرانو په اطاعت،د علماوو په ملاتړ، او همدارنګه په اتفاق او اتحاد یې هر اړخیزه وینا وکړه،له احمدی صاحب څخه، د سرې میاشتې یو تن رضاکار له لوری د وطن شعر زم زمه شو. ورپسی د سرې میاشتې ټولنې د ولایتې مجامع رئیس محمد طیب مبارک د ولایتې مجامع په جوړښت او څرنګوالې او اهمیت وینا وکړه،او ډاډ یې څرګند کړ چی د ولایتې مجمع په لرلو سره به د افغانی سرې میاشتې ټولنه له مالی او معنوی اړخه لا پیاوړی شی، ورپسې د ولایتی مجامع دوه تنه غړو هر یو قاری احمد شاه رښتین او محمد عباد مهمند په خپل وار سره خبرې وکړې، د افغانی سرې میاشتې ټولنې له عمومی رئیس یې مننه وکړه چې د ننګرهار له خلکو سره یې د ملی ټولنې له لارې بشری مرستې کړیدی، نوموړو په خپلو خبرو کې وویل موږ د مننې ترڅنګ د افغانی سرې میاشتې ټولنې له رهبری غواړو چې د ننګرهار په ولایت کې اړمنو خلکو ته بشری مرستې زیاتې کړی، ځکه د ننګرهار خلک له یو لوری وچکالۍ، زلزلې او تېرو سختو اورښتونو او سیلابونو ځپلی له بل پلوه د ننګرهار خلک ډیر غریب دی، د ټولنې له مشرانو یې هیله څرګنده کړه تر څو د ننګرهار ولسونو ته جدی پاملرنه وکړی. د ولایتی مجامع پرانېست غونډه د لغمان ولایت د سرې میاشتې نمایندګۍ رئیس مولوی ولی الله وقار ، په دعایه کلام سره پایته ورسېده 04:21 PM سره الفت الله الفت م ن ننګرهار سن 04:31 PM 0:13 سن 04:33 PM 0:05 0:24 0:02 04:34 PM 0:38 سن 04:38 PM 0:21 0:27 سن 04:41 PM